‘Dis ek, Anna’ maak skoonskip by SaftasFoto: Skermskoot uit video Die Afrikaanse fliek, Dis ek, Anna, het die afgelope naweek skoonskip gemaak by die jaarlikse Safta-toekennings (Suid-Afrikaanse fliek- en televisietoekennings) ná hulle met ses toekennings huis toe is. Die Saftas, wat sedert 1996 die bestes in die Suid-Afrikaanse televisie- en rolprentbedryf vereer, is tussen 18 en 20 Maart by Gallagher Estate in Johannesburg uitgeloof. Dis ek, Anna, wat vir agt toekennings benoem is, kombineer Anchien Troskie (Elbie Lötter) se boeke Dis ek, Anna en Die staat teen Anna Bruwer, en sluit akteurs soos Marius Weyers, Nicola Hanekom, Elize Cawood en Charlene Brouwer in. Die fliek het ook by die kykNET Silwerskermfees weggestap met die toekennings vir beste rolprent, beste regisseur (Sara Blecher) asook beste akteur (Morné Visser) en het groot lof van plaaslike resensente ingeoes. Hiermee ‘n opsomming van die toekennings wat die aand uitgeloof is: Beste TV-drama Umlilo Beste TV-komedie ZANews: Puppet Nasie Beste TV-sepie Rhythm City Beste prestasie deur ‘n aktrise – TV-drama Nthati Mosjesj – Saints and Sinners Beste prestasie deur ’n mansakteur – TV-drama Siyabonga Radebe – Saints and Sinners Beste vrouebyspeler – TV-drama Charmaine Mtinta – Matatiele Beste mansbyspeler – TV-drama Deon Lotz – When We Were Black Beste regie – TV-drama Roli Sizwe Nikiwe en Zuko Nodada – Matatiele Beste aktrise – TV-sepie Leeanda Reddy – Isidingo Beste akteur – TV-sepie Vusi Kunene – Isibaya Beste vrouebyspeler – TV-sepie Maggie Benedictus – Ashes to Ashes Beste mansbyspeler – TV-sepie Samson Khumalo – Isibaya Beste regie – TV-sepie Eric Mogale, Heather Cooke en Siyabonga Mkhize – Rhythm City Mees gewilde TV-sepie (soos bepaal deur publieke stemme) Skeem Saam Beste aktrise – TV-komedie Robyn Scott – Those Who Can’t Beste akteur – TV-komedie Mandla Gaduka – Gauteng Maboneng Beste vrouebyspeler – TV komedie Linda Sebezo – Gauteng Maboneng Beste mansbyspeler – TV-komedie Bongani Madondo – Kota life crisis Beste regie – TV komedie The Directing Team – Ga Re Dumele, seisoen 4 Beste TV-aanbieder Katlego Maboe – Expresso Beste fliek Dis Ek, Anna Algemene beste prestasie-aktrise Fulu Mughovani – Ayanda Algemene beste vrouebyspeler Tina JAXA – While You Weren’t Looking Algemene beste akteur Mduduzi Mabaso – For Love and Broken Bones Algemene beste mansbyspeler Marius Weyers – Dis Ek, Anna Algemene beste regie Sara Blecher – Dis Ek, Anna Beste studentefliek Jabu Beste draaiboek Dis ek, Anna Beste grimering en hare Dis ek, Anna Beste produksie-ontwerp Dis ek, Anna Lewensbydrae-toekenning Nomhle Nkonyeni Kyk na die volledige lys van Safta-toekennings 2016 Hiermee die lokprent vir Dis ek, Anna.